4.9.3 yzy.

Atmosfera howasynyň hilini üpjün etmek boýunça çäreleri amala aşyrmagyň çykdajylary barada smeta wedomosty;

Gurluşygyň yzygiderligi we herekede getirýän toplumlar;

Obýektiň zyňyndylarynyň täsir edýän zolagynda atmosfera howasynyň hapalanmasyny kontrol edýän ulgamlar boýunça teklipler;

Grafiki materiallar: obýektiň ýerleşmeli etrabynyň, hereket edýän, gurulýan we gurulmaga meýilleşdirilen obýektleriň sanitar-gorag zolaklaryny, ilatyň ýaşaýan ýerleri we köpçülikleýin dynç alýan ýerleri bilen görkezilen situasiýa plany, gurluşygy meýilleşdirilýän obýektiň atmosfera zyňyndylaryň çeşmeleri görkezilen genplany;

Goşulan resminamalar (goşmaça): gurluşyk üçin meýdançanyň saýlawy boýunça akt; beýik turbalar taslanan ýagdaýynda raýat awiasiýasynyň territorial dolandyryşy tarapyndan netije.

**4.9.4 obýektleriň gurluşyk we ekspluatasiýa girizilýän etaplarynda atmosfera howasynyň hiline bildirilýän gigiýeniki talaplar**

Önümçilik we beýleki maksatly obýektleriň döwlet sanitar-epidemiologik gullugynyň edaralarynyň we organlarynyň sanitar düzgünlere gabat gelýändigi barada netijesi bolmadyk taslamalar boýunça gurluşygy kanunlaryň bozulmagy bolup durýar.

Atmosfera howasyny goramak boýunça taslama çözgütlerine üýtgeşmeleri girizmek zerurlygyny taslamaçy gurama – obýektiň baş taslamaçysy esaslandyrýar, gurluşyk diňe döwlet sanitar-epidemiologik gullugynyň edaralarynyň we organlarynyň şol üýtgeşmeleriň sanitar düzgünlere gabat gelýändigi barada netijesinden soňra amala aşyrylýar. Gurulýan obýektiň buýrujysy bellenilen tertipde döwlet sanitar-epidemiologik gullugynyň edaralaryna we organlaryna gurluşygyň gutarýan möhleti barada we kabul ediş komissiýasynyň emele geliş möhleti barada habar berýär. Kabul ediji komissiýanyň düzümine döwlet sanitar-epidemiologik gullugynyň edaralarynyň we organlarynyň wekilleri girizilýär.

Kadaly ekspluatasiýasyna we atmosfera howasynyň hiline gigiýeniki talaplary saklamaga päsgel berýän kemçilikleri bolan, tassyklanan taslamadan ýa-da herekede getirme toplumynyň düzüminden üýtgemeler bolan obýektleriň we herekede getirýän toplumlaryň ekspluatasiýa goýberilmegine synaglary we enjamlaryň tutuşlygyna, şeýle hem kärhananyň atmosfera howasynyň hapalanmagyna tejribehanan kontrolyny ýerine ýetrimäge taýýarlygynyň barlagyny geçirmezden rugsat edilmeýär.

Enjamlaryň toplumlaýyn synagdan geçirilmegi amala aşyrylanda buýrujy obýektiň zyňyndylarynyň zolagynda atmosfera howasynyň hiliniň tejribehana barlaglarynyň geçirilmegini üpjün edýär. Öndürilýän önümiň başlangyç döwürde göwrümine gatnaşdyrylan tejribehana barlaglarynyň netijeleri, buýrujy tarapyndan gol çekilip, kabul ediji komissiýanyň resminamalarynyň hökmany düzüm bölegine degişli bolup durýar. Obýekt doly taslama kuwwatlylygyna çykan soö buýrujy obýektiň täsir edýän zolagynda atmosfera howasynyň hiliniň tejribehana barlaglarynyň geçirilmegini üpjün edýär. Ol kabul ediji komissiýanyň aktynda görkezilýär we barlaglaryň netijeleri döwlet sanitar-epidemiologik gullugynyň edaralaryna we organlaryna geçirilýär. Sanitar düzgünleriň bozulmalary bar bolan ýagdaýynda buýrujy, kabul ediji komissiýa obýekti ekspluatasiýa goýberýänçä bozulmalary düzetmek boýunça gerekli çäreleri amala aşyrmaly.

Kabul ediji komissiýa tarapyndan obýektiň ekspluatasiýa goýberilmegine obýektiň sanita düzgünlere gabat gelýändigi barada sanitar-epidemiologik netije we döwlet sanitar-epidemiologik gullugynyň edaralarynyň we organlarynyň wekiliniň goly bar bolan ýagdaýynda rugsat edilýär.

**4.9.5. obýektleriň ekslpuatasiýasynda atmosfera howasynyň hiline bildirilýän gigiýeniki talaplar.**

Atmosfera howasyna hapalaýjy maddalary zyňýan çeşmeleri bolan ýuridiki şahslar aşakadakylara borçludyrlar:

* Atmosfera howasynyň sanitar düzgünlere gabat gelýän hilini üpjün etmäge ugrukdyrylan gurnama-tehniki we beýleki çärelerň planlaryny işläp düzmäge we durmuşa geçirmäge;
* Normatiwi ýok bolan maddalar üçin REAK we TTHD işlenip düzülmegini üpjün etmäge;
* Obýektiň täsir edýän zolagynda ilatyň ýaşaýan ýerlerinde atmosfera howasynyň hapalanmasynyň tejribehana barlaglarynyň geçirilmegini üpjün etmäge;
* Tehnologiki prosesiň ýa-da enjamlaryň ähli üýtgeşmelerine (önümçilik kuwwatlylgynyň artmagyna, çig malyň düzüminiň, öndürilýän önümiň nomenklaturasynyň üýtgemegine we tassyklanan taslamadan beýleki gyşarmalara) döwlet sanitar-epidemiologik gullugynyň edaralarynyň we organlarynyň sanitar-epidemiologik netijesini almaga;
* Hereket edýän sanitar düzgünlere laýyklykda gurnalan zolaklary bolmadyk obýektlerde sanitar-gorag zolaklaryny taslamak, gurnamak we abadanlaşdyrmak boýunça işleri üpjün etmäge;
* Atmosfera howasyna zyýanly garyndylaryň düzgünleşdirilmedik ähli zyňylmalary barada döwlet sanitar-epidemiologik gullugynyň edaralaryny we organlaryny habarly etmäge, ol zyňyndylary likwidirlemek we meňzeş ýagdaýlaryň gaýtalanmagynyň öňüni almak boýunça çäreleri işläp düzmäge;
* Döwlet sanitar-epidemiologik gullugynyň edaralarynyň we organlarynyň sanitar düzügn bozulmalary aýyrmak boýunça tabşyryklaryny bellenen möhletinde ýerine ýetirmäge.

Atmosferany hapalaýjy maddalardan gormak üçin aşakdakylar göz öňünde tutulýar:

* Tehnologiki prosesi kämilleşdirmek we ony azgalyndyly önümçilige çenli ýetirmek;
* Enjamlary we kommunikasiýalary germetik etmek;
* Tehnologiki we wentilýasiýa zyňyndylarynyň maksimal mümkin bolan, senagatyň döwrebap ösüşiniň tehniki derejesine laýyk gelýän derejede arassalanmagy.

Tehnologiki prosesi hapalaýjy maddalaryň bölünip çykmagy bilen bagly bolan senagat kärhanalarynyň meýdançalarynyň tebigy ýelejiredilmegi üçin, gerek:

* Senagat kärhanalarynyň, adatça uzalan formaly we uzyn oky bilen ýelleriň köp öwüsýän ugruna perpendikulýar gorizontal meýdançalarda ýerleşdirmek;
* Senagat meýdançalarynda jaýlary ýönekeý, goşmaça jaýlary we üstünde gurluşlary bolmadyk görnüşde göz öňünde tutulmagy;
* Has beýik, uzyn, insiz jaýlary senagat meýdançasynyň yk tarapynda ýerleşdirilmegi;
* Yzygiderli ýerleşdirilende, ýanaşyk jaýlaryň arasy, adatça, 4 beýiklikden az bolmadyk kabul edilmegi;
* Jaýlar has uzalyp gidende, jaýyň ýa-da onuň bölekleriniň direglerinde ýokaryk galdyrylan zowwam geçýän aýna ýa-da gapy ýerleri göz öňünde tutulmagy;
* Birnäçe dürli beýiklikli desgalarda we jaýlarda ýerleşdirilen önümçilikleriň düzülişinde pes obýektleri senagat meýdançasynyň ýel tarapynda ornaşdyrmak maslahat berilýär;
* Ýelleriň agdyklyk edýän ugry ýok bolanda has beýik desgalary we jaýlary planlaşdyryş blogynyň merkezine ýakyn maksada laýyk ýerleşdirmek.

Tehnologiki prosesleri zäherli (toksiki) maddalaryň bölünip çykmagy bilen bagly senagat kärhanalaryny aşakdakylarda ýerleşdirmeli däl:

* Pes ýelli, uzak we köp gaýtalanýan ýelsizlik, inwersiýalar we tumanlar bolan etraplarda;
* Howanyň bir atly hapalaýjy maddalary ýa-da bir ugurdaş hereketli maddalar bilen ep-esli fon hapalanmasy bolan etraplarda.

Ýelleriň agdyklyk edýän, has aýdyň görünýän ugry bolan etraplarda senagat meýdançasynyň ýel tarapynda zyňylýan hapalaýjy maddalaryň garyndylarynyň pes mukdary we pes zäherliligi bolan önümçilik jaýlary, yk tarapynda bolsa ýokary mukdary we zäherliligi bolan önümçilik jaýlary ýerleşdirilýär.

Ýokary we pes hapalaýjy maddalaryň çeşmeleri bolan jaýlar utgaşdyrylanda senagat meýdançasynyň ýel tarapyndan yk tarapyna ugurda zyňyndylaryň beýikliginiň peselmegini üpjün edýän yzygiderlikde ýerleşdirmeli.

Hapalaýjy maddalaryň ýaýrama fakelleriniň biri-biriniň üstünde ýerleşmeginiň öňüni almak üçin has intensiw çeşmeleri bolan jaýlarda fakelleriň oklary gabat gelmez ýaly ornaşdyrýarlar.

Özünde tozan, gazlary we buglary saklaýan tehnologiki zyňyndylar we ýerli sordurmalaryň zyňyndylary atmosfera zyňylmazyndan öň arassalama sezewar edilmeli. Arassalamanyň ornuna tehnologiki we wentilýasiýa zyňyndylaryny dagytmak üçin ýokary (beýik) turbalar aýratyn ýagdaýlarda (arassalamagyň ygtybarly usullary ýok bolanda) rugsat edilip, ol hökmany tehniki-ykdysady esaslandyrma eýe bolmaly.

Hapalaýjy maddalary zyňmak üçin turbalar gaz analizatorlary, sarp edilýän mukdaryny ölçeýjiler bilen zyňyndylary kontrol etmek maksady bilen hapalanan howanyň möçberini we konsentrasiýalaryny kesgitlemek üçin enjamlaşdyrylýar.

Eger tebigy dagamak ýoly bilen hapalaýjy maddalaryň hasaplama konsentrasiýalary, önümçiligň ösmek perspektiwasyny hasaba alyp, sanitar düzgünleriň talaplaryna laýyk bolsa zyňylýan hapa howanyň arassalanmagy göz öňünde tutulmaýar.